**ROMÂNIA**

**JUDEŢUL MUREŞ**

**COMUNA chibed**

*547268 Comuna chibed, sat Chibed, nr. 452, Judeţul Mureş*

*Telefon/Fax: 0265 – 717783;*

E-mail: *chibed@cjmures.ro*

Anexa la H. C. L. nr.\_\_\_\_ din \_\_\_\_\_\_\_\_

**Regulament**

**de acordare a ajutoarelor de urgență din bugetul local**

**al comunei Chibed**

**Art. 1.** Pentru situaţii de dificultate şi pentru prevenirea sau reducerea riscului de sărăcie şi excluziune socială ale unuia sau mai multor membri din familie a căror nevoie identificată constituie o situaţie particulară şi necesită intervenţie individualizată, se pot acorda ajutoare de urgenţă şi/sau ajutoare comunitare, precum şi măsuri de facilitare a accesului pe piaţa muncii, a accesului la servicii de sănătate şi educaţie, la servicii sociale şi locuire, susţinute din bugetul de stat, din bugetele locale sau fonduri externe.

**Art. 2.** Autoritatea administraţiei publice locale poate acorda, din bugetul propriu, prin hotărâre a consiliilor locale, următoarele ajutoare:

**a)** ajutoare de urgenţă pentru beneficiarii şi situaţiile prevăzute la art. 84 din Legea nr, 196/2016;

**b)** ajutoare comunitare, în bani şi/sau în natură, destinate persoanelor singure şi familiilor aflate în situaţii de dificultate, pe baza nevoilor identificate prin anchetă socială.

**Art. 3.** Primarul poate acorda ajutoare de urgenţă familiilor sau persoanelor singure aflate în situaţii de necesitate datorate calamităţilor naturale, incendiilor, accidentelor, precum şi pentru alte situaţii deosebite stabilite prin hotărâre a consiliului local.

**Art. 4.** (1) Propunerea de acordare a ajutoarelor de urgenţă are la bază cererea şi declaraţia pe propria răspundere a unui membru de familie sau a persoanei singure şi, după caz, documente doveditoare de tipul celor prevăzute la art. 55 alin. (2) din Hotărârea de Guvern nr. 1154/2022 pentru aprobarea Normelor metodologice de aplicare a prevederilor **Legii nr. 196/2016** privind venitul minim de incluziune depuse și înregistrate la registratura primăriei comunei Chibed.

(2) Pentru acordarea ajutoarelor de urgenţă personalul Compartimentului de asistenţă socială efectuează verificarea de teren prin care se certifică situaţiile de necesitate sau, după caz, situaţiile deosebite în care se află familiile ori persoanele singure.

(3) Plata ajutoarelor de urgenţă se aprobă prin dispoziţie a primarului.

(4) Ajutoarele de urgenţă se pot acorda în bani şi/sau în natură.

**Art.5.** (1) Ajutoarele de urgenţă, în funcţie de situaţia pentru care se solicită, se stabilesc ţinând cont de următoarele criterii, după caz:

**a)** gradul de distrugere a locuinţei şi a bunurilor deţinute de familie sau de persoana singură;

**b)** tipul locuinţei;

**c)** asigurarea obligatorie a locuinţei potrivit prevederilor Legii nr. 260/2008 privind asigurarea obligatorie a locuinţelor împotriva cutremurelor, alunecărilor de teren şi inundaţiilor, republicată, şi cuantumul despăgubirii;

**d)** bolile şi afecţiunile medicale ale persoanei sau membrului/membrilor de familie care au solicitat ajutorul de urgenţă şi gravitatea acestora;

**e)** perioada de tratament medical şi de recuperare medicală ale persoanei sau membrului/membrilor de familie care au solicitat ajutorul de urgenţă;

**f)** nivelul de decontare a serviciilor medicale, a medicamentelor, a ortezelor, protezelor, dispozitivelor medicale de către casele de asigurări sociale de sănătate sau de terţi pentru persoana sau membrul/membrii de familie care au solicitat ajutorul de urgenţă;

**g)** calitatea de asigurat în sistemul asigurărilor sociale de sănătate;

**h)** calitatea de asigurat în sistemul public de pensii şi alte drepturi de asigurări sociale;

**i)** tipul familiei şi numărul membrilor din familie;

**j)** veniturile nete lunare pe membru de familie sau ale persoanei singure;

**k)** nivelul de îndatorare a persoanei sau a familiei ce poate determina situaţii de risc de excluziune socială;

**l)** posibilitatea de susţinere din veniturile proprii, fără afectarea nevoilor de trai minimale definite de Legea asistenţei sociale nr. 292/2011, cu modificările şi completările ulterioare, a cheltuielilor suplimentare generate de situaţia de necesitate sau deosebită;

**m)** complementaritatea unor forme de sprijin din surse publice sau private.

(2) În caz de calamităţi naturale, inundaţii, incendii sau alte situaţii similare, ajutoarele de urgenţă se pot acorda familiilor sau persoanelor singure care locuiesc în respectiva locuinţă cu contract de închiriere, comodat sau care sunt tolerate în locuinţa respectivă, dacă ajutorul nu a fost solicitat de proprietarul locuinţei.

(3) În cazul prevăzut la alin. (2), familiile sau persoanele singure pot beneficia de ajutor de urgenţă numai pentru pierderea, distrugerea sau afectarea bunurilor proprii.

(4) Plata ajutorului de urgenţă se poate efectua şi către alt membru de familie cu capacitate de exerciţiu deplină, consemnat în ancheta socială, în situaţia în care se înregistrează decesul titularului ajutorului de urgenţă sau acesta se află în incapacitate fizică din cauza stării de sănătate ori intervin alte cauze care conduc la imposibilitatea efectuării plăţii către titular.

**Art. 6.** (1) Propunerea de acordare a ajutoarelor de urgenţă are la bază cererea şi declaraţia pe propria răspundere a unui membru de familie sau a persoanei singure, după caz însoţite de următoarele acte doveditoare:

1. certificatele de naştere ale copiilor aflaţi în întreţinerea familiei;
2. certificatul de căsătorie;
3. hotărârea judecătorească de încredinţare în vederea adopţiei, potrivit legii;
4. hotărârea judecătorească de încuviinţare a adopţiei, potrivit legii;
5. hotărârea judecătorească sau, după caz, hotărârea comisiei pentru protecţia copilului pentru măsura plasamentului, potrivit legii;
6. hotărârea judecătorească prin care se dispune delegarea temporară a autorităţii părinteşti către persoana desemnată, conform prevederilor art. 104 şi art. 105 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare;
7. decizia directorului general al direcţiei generale de asistenţă socială şi protecţia copilului sau, după caz, hotărârea judecătorească pentru măsura plasamentului în regim de urgenţă, potrivit legii;
8. hotărârea judecătorească de instituire a tutelei sau, după caz, dispoziţia autorităţii tutelare, potrivit legii;
9. actul doveditor care atestă calitatea de reprezentant legal al persoanei minore lipsite de capacitate deplină de exerciţiu al drepturilor civile, respectiv părinte, tutore, curator, altă

persoană desemnată reprezentant legal prin decizia directorului general al direcţiei generale de asistenţă socială şi protecţia copilului sau, după caz, prin hotărâre judecătorească;

1. hotărârea judecătorească prin care soţul/soţia este declarat/declarată dispărut/dispărută;
2. hotărârea judecătorească prin care soţul/soţia este arestat/arestată preventiv pe o perioadă mai mare de 30 de zile sau execută o pedeapsă privativă de libertate şi nu participă la întreţinerea copiilor;
3. după caz, alte acte doveditoare privind componenţa familiei.
4. documente eliberate de autorităţile competente pentru constatarea situaţiilor de necesitate sau a situaţiilor deosebite;
5. poliţa de asigurare împotriva dezastrelor naturale şi sau/înscrisul de constatare şi evaluare a prejudiciilor, precum şi de stabilire a cuantumului despăgubirii în cazul producerii riscului asigurat, potrivit prevederilor Legii nr. 260/2008 privind asigurarea obligatorie a locuinţelor împotriva cutremurelor, alunecărilor de teren şi inundaţiilor, republicată;
6. adeverinţă şi/sau scrisoare medicală eliberată de medicul de familie sau de medicul specialist, precum şi alte documente medicale justificative eliberate de autorităţile competente în domeniu care să ateste situaţia de dificultate invocată în cerere;
7. pentru achiziţia de echipamente, dispozitive medicale, proteze, orteze sau alte materiale sanitare, dovada eliberată de autorităţile competente privind costul total al acestora, precum şi cheltuielile suportate de acestea;
8. alte documente la solicitarea persoanelor desemnate să efectueze verificarea prevăzută la art. 54 alin. (4) şi (7) din Hotărârea de Guvern nr. 1154/2022, în funcţie de situaţia constatată.

**Art. 7.** Criterii speciale de acordare al unui ajutor de urgență în situații de necesitate datorate calamităților naturale și incendiilor accidentelor, precum şi pentru alte situaţii deosebite stabilite prin hotărâre a consiliului local.:

1. Pentru locuința afectată să fie achitate la zi taxele și impozitele locale
2. Familia sau persoana singură să nu aibă altă clădire cu destinație de locuința în afara celei afectate
3. Familia sau persoana singură să aibă domiciliul în comuna Chibed, confirmată cu acte de identitate
4. Veniturile/persoană pentru familia afectată să nu depășească salariul minim net pe țară garantat în plată, conform legislației în vigoare, iar pentru persoana singură să nu depășească suma calculată cu 1,5 ori salariul minim net pe țară garantat în plată, conform legislației în vigoare

**Art. 8.** Criterii de acordare al ajutorului de urgență în situații de necesitate datorate acidentelor:

1. Persoana accidentată să aibă domiciliul în comuna Chibed, confirmată cu acte de identitate
2. Accidentul să aibă ca rezultat încapacitatea fizică sau psihică a persoanei
3. Ajutorul să fie utilizat pentru ameliorarea sau îmbunătățirea stării medicale a persoanei accidentate

**Art. 9.** Acordarea de ajutor de urgență pentru orice alte situații deosebite, se face în baza Hotărâri Consiliului Local, în urma analizării documentelor depuse, de la caz la caz.

**Art. 10.** Cererea prin care se solicită ajutorul de urgenţă pentru calamităţi naturale, incendii și accidente va conţine datele de identificare privind familia sau persoana care solicită ajutorul de urgenţă precum şi informaţii referitoare la situaţia de necesitate generată de calamitățile naturale, incendiile și accidentele produse;

**Art. 11**. Ajutorul de urgenţă va fi acordat exclusiv pentru înlăturarea efectelor produse de calamități naturale, incendii și accidente, respectiv cele care au condus la distrugerea, degradarea sau pierderea unor bunuri;

**Art. 12.** Compartimentul de asistență socială din cadrul comunei Chibed, va efectua ancheta socială la domiciliul sau reşedinţa solicitantului în termen de 30 de zile de la data depunerii şi înregistrării cererii de acordare a unui ajutor de urgenţă pentru calamităţi naturale, incendii și accidente, va fi certificată de către primar și vizată de către secretarul Comunei Chibed;

**Art. 13.** În cazul în care solicitantul ajutorului de urgenţă pentru calamităţi naturale, incendii și accidente refuză să furnizeze informaţiile necesare pentru realizarea anchetei sociale sau obstrucţionează efectuarea anchetei sociale se consideră că nu sunt îndeplinite condiţiile pentru acordarea ajutorului de urgenţă;

**Art. 14.** După efectuarea anchetei sociale Compartimentul de asistență socială din cadrul comunei Chibed,va întocmi un raport de specialitate pe care îl va înainta spre analiză, cu propunerea de aprobare sau respingere a solicitării, Consiliului Local al comunei Chibed

**Art. 18.** Ajutoarele de urgenţă pentru calamităţi naturale, incendii și accidente se suportă din bugetul local în limita sumelor alocate cu această destinaţie;

**Art. 19.** Cuantumul ajutorului de urgenţă pentru calamităţi naturale, incendii și accidente se va stabili prin hotărârea Consilului local al comunei Chibed .

**PRIMAR**

**DÓSA SÁNDOR**